|  |
| --- |
|  **РЕПУБЛИКА СРБИЈА – ОПШТИНА РАЧА** |
|  **ОПШТИНСКО ВЕЋЕ ОПШТИНЕ РАЧА** |

**Број : 021-229/2025-II-01**

**Дана: 03.07.2025. године.**

На основу члана 13. ставова 4.-9. и члана 14. става 2., Правилника о суфинансирању пројеката за остваривање јавног интереса у области јавног информисања („Службени гласник РС“, бр. 6/2024 и 106/2024), Општинско веће општине Рача, на седници одржаној дана 03.07.2025. године, донело је:

 **Р Е Ш Е Њ Е**

**о одбацивању пријаве за учешће на Конкурсу за суфинансирање пројеката за остваривање јавног интереса у области јавног информисања на територији општине Рача у 2025. години, за подносиоца пријаве „Регионални институт за политиколошка истраживања и јавно мњење ABERDAR“**

**ОДБАЦУЈЕ СЕ** пријава на Конкурс за суфинансирање пројеката производње медијских садржаја у области јавног информисања из буџета општине Рача у 2025, подносиоца пријаве Регионални институт за политиколошка истраживања и јавно мњење ABERDAR“ број: 021-74/2025-II-02, од 28.03.2025. године, из разлога јер не испуњава услове учешћа на Конкурсу.

**Образложење**

Општинско веће општине Рача је дана 10.03.2025. године, расписало Конкурс за суфинансирање пројеката производње медијских садржаја у области јавног информисања из буџета општине Рача у 2025. години број 021-60/2025-II-01, који је био отворен за пријаве до 28.03.2025. године.

Пријава подносиоца Регионални институт за политиколошка истраживања и јавно мњење ABERDAR број:021-74/2025-II-02 од 28.03.2025. године,не испуњава услове за учешће на предметном Конкурсу из разлога што подносилац пријаве није доставио Изјаву која се односи на испуњеност услова за учешће на Конкурсу, прописаних чл. 13, ст. 4-9, Правилника о суфинансирању пројеката за остваривање јавног интереса у области јавног информисања („Сл. гласник РС“ бр. 6/24 и 106/24).

Чланом 14. став 2. Правилника о суфинансирању пројеката за остваривање јавног интереса у области јавног информисања прописано је да уколико учесник конкурса не уреди пријаву или не достави тражену документацију, у накнадно одређеном року, орган решењем одбацује пријаву.

 Из свега наведеног донето је решење као у диспозитиву.

**Поука о правном леку**: Против овог решења није дозвољена жалба.

**ОПШТИНСКО ВЕЋЕ ОПШТИНЕ РАЧА**

 **ПРЕДСЕДНИК**

 \_\_\_\_\_\_\_\_\_\_\_\_\_\_\_\_

 Бранко Радосављевић с.р.

**Доставити:**

-Стручној служби за обављање послова за спровођење конкурса у области јавног информисања у 2025. години;

-Архиви.